stanford-oval/wikipedia huggingface dataset:
เหรียญ 5 บาท
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2531–2551 > จำนวนการผลิต

| ปีที่ผลิต (พ> ศ.) | จำนวนการผลิต (เหรียญ) |
| --- | --- |
2531: 44,503,000
2532: 86,339,000
2533: 38,005,000
2534: 68,520,380
2535: 48,939,620
2536: 46,992,000
2537: 123,443,000
2538: 105,100,000
2539: 28,485,000
2540: 10,600
2541: 31,373,000
2542: 50,760,000
2543: 146,920,000
2544: 76,566,000
2545: 29,601,500
2546: 182,000
2547: 120,187,000
2548: 91,079,000
2549: 254,403,000
2550: 131,126,000
2551: 220,463,200
หมายเหตุ: ในปี พ.ศ. 2539 กรมธนารักษ์จัดทำเหรียญกษาปณ์ที่ระลึกเพื่อเฉลิมฉลองพระราชพิธีกาญจนาภิเษก โดยได้ถูกนำมาใช้หมุนเวียนทั่วไปร่วมกับเหรียญกษาปณ์หมุนเวียน
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2551–2560

ในปี พ.ศ. 2551 กรมธนารักษ์ปรับปรุงเหรียญกษาปณ์หมุนเวียนเป็นชุดใหม่ เพื่อปรับต้นทุนการผลิตและปรับภาพพระบรมรูปให้เป็นปัจจุบันมากขึ้น โดยยังคงใช้ลวดลายและขนาดเส้นผ่านศูนย์กลางเหมือนกับรุ่นก่อนหน้า จึงทำให้เหรียญ 5 บาท ปี พ.ศ. 2551 มีทั้งแบบเก่าและใหม่
การเปลี่ยนแปลงดังกล่าวในระยะแรกยังไม่เป็นที่รับรู้ของประชาชนมากนัก และเหรียญแบบใหม่นี้ยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม
เหรียญกษาปณ์หมุนเวียนรุ่นนี้ถูกใช้จนสิ้นสุดรัชกาลพระบาทสมเด็จพระปรมินทรมหาภูมิพลอดุลยเดชในปี พ.ศ. 2560 และถือเป็นเหรียญกษาปณ์หมุนเวียนรุ่นสุดท้ายในรัชกาลที่ 9
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2551–2560 > ลวดลาย

ด้านหน้า: ขอบเหรียญวงในเป็นรูปเก้าเหลี่ยม กลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดช ทรงฉลองพระองค์เครื่องแบบเต็มยศจอมทัพ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙"
ด้านหลัง: ขอบเหรียญวงในเป็นรูปเก้าเหลี่ยม กลางเหรียญมีรูปพระอุโบสถวัดเบญจมบพิตรดุสิตวนาราม เบื้องบนมีข้อความ "ประเทศไทย" และปีพุทธศักราชที่จัดทำเหรียญ เบื้องล่างมีข้อความบอกราคาว่า "๕ บาท 5"
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2551–2560 > รายละเอียด

ชนิด: คิวโปรนิกเกิลสอดไส้ทองแดง
ลักษณะ: เหรียญกลม วงขอบนอกมีเฟืองจักร
น้ำหนัก: 6 กรัม
เส้นผ่านศูนย์กลาง: 24 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 5 กุมภาพันธ์ พ.ศ. 2551
ผู้ออกแบบ
ด้านหน้า: นายวุฒิชัย แสงเงิน
ด้านหลัง: นางไพฑูรย์ศรี ณ เชียงใหม่
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 9 พ.ศ. 2551–2560 > จำนวนการผลิต

| ปีที่ผลิต (พ> ศ.) | จำนวนการผลิต (เหรียญ) |
| --- | --- |
2551: 6,225,000
2552: 308,283,000
2553: 37,903,000
2554: 244,100,000
2555: 322,587,000
2556: 156,148,000
2557: 59,000,000
2558: 219,989,500
2559: 330,458,400
2560: 280,008,000
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 10 พ.ศ. 2561–ปัจจุบัน

ในปี พ.ศ. 2561 กรมธนารักษ์ได้ปรับเปลี่ยนลวดลายบนเหรียญทุกชนิดราคา เนื่องจากได้ผลัดแผ่นดินสู่รัชกาลใหม่ โดยได้ผลิตเพื่อนำออกจ่ายแลกในระบบเศรษฐกิจตั้งแต่วันที่ 6 เมษายน พ.ศ. 2561 เป็นต้นมา
เหรียญกษาปณ์หมุนเวียนรุ่นนี้ ถือเป็นเหรียญกษาปณ์หมุนเวียนรุ่นแรกในรัชกาลที่ 10
ในปัจจุบัน เหรียญกษาปณ์รุ่นนี้ยังสามารถใช้ควบคู่กับเหรียญกษาปณ์หมุนเวียนสมัยรัชกาลที่ 9 ได้
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 10 พ.ศ. 2561–ปัจจุบัน > ลวดลาย

ด้านหน้า: ขอบเหรียญวงในเป็นรูปสิบเหลี่ยม กลางเหรียญมีพระบรมรูปพระบาทสมเด็จพระวชิรเกล้าเจ้าอยู่หัว ทรงฉลองพระองค์เต็มยศทหารมหาดเล็กรักษาพระองค์ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ชิดวงของเหรียญด้านซ้ายมีข้อความ "มหาวชิราลงกรณ" ด้านขวามีข้อความ "รัชกาลที่ ๑๐"
ด้านหลัง: ขอบเหรียญวงในเป็นรูปสิบเหลี่ยม กลางเหรียญมีเลข 10 อุณาโลมและอักษรพระปรมาภิไธย วปร ภายใต้พระมหาพิชัยมงกุฎเปล่งรัศมี เบื้องบนมีข้อความ "ประเทศไทย" และปีพุทธศักราชที่จัดทำเหรียญ เบื้องล่างมีข้อความบอกราคาว่า "๕ บาท 5"
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 10 พ.ศ. 2561–ปัจจุบัน > รายละเอียด

ชนิด: คิวโปรนิกเกิลสอดไส้ทองแดง
ลักษณะ: เหรียญกลม วงขอบนอกมีเฟืองจักร
น้ำหนัก: 6 กรัม
เส้นผ่านศูนย์กลาง: 24 มิลลิเมตร
ส่วนประกอบ: โลหะส่วนที่เคลือบ ทองแดง 75% นิกเกิล 25% โลหะส่วนที่เป็นไส้ ทองแดง 99.50%
ประกาศใช้: 6 เมษายน พ.ศ. 2561
ผู้ออกแบบ
ด้านหน้า: นายไชยยศ สุนทราภา
ด้านหลัง: นายไชยยศ สุนทราภา
เหรียญกษาปณ์หมุนเวียน 5 บาท > เหรียญกษาปณ์หมุนเวียน รัชกาลที่ 10 พ.ศ. 2561–ปัจจุบัน > จำนวนการผลิต

| ปีที่ผลิต (พ> ศ.) | จำนวนการผลิต (เหรียญ) |
| --- | --- |
2561: 453,343,000
2562: 244,900,000
2563: 270,000,000
2564: 187,295,600
2565: 158,850,000
2566: 
2567:
เหรียญกษาปณ์ที่ระลึก 5 บาท

พ.ศ. 2520
เหรียญกษาปณ์ที่ระลึกเนื่องในโอกาสที่พระบาทสมเด็จพระปรมินทรมหาภูมิพลอดุลยเดช ทรงเจริญพระชนมายุ 50 พรรษา
เหรียญกษาปณ์ที่ระลึกการแข่งขันกีฬาเอเชี่ยนเกมส์ครั้งที่ 8
พ.ศ. 2522
เหรียญกษาปณ์ที่ระลึกพระราชพิธีสมโภชเดือนและขึ้นพระอู่พระเจ้าหลานเธอ พระองค์เจ้าพัชรกิติยาภา
พ.ศ. 2523
เหรียญกษาปณ์ที่ระลึกในวโรกาสที่องค์การอาหารและการเกษตรแห่งสหประชาชาติ (F.A.O.) ถวายพระเกียรติอัญเชิญพระบรมฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถลงบนเหรียญ CERES
เหรียญกษาปณ์ที่ระลึกฉลองพระชนมายุครบ 80 พรรษา สมเด็จพระศรีนครินทราบรมราชชนนี
เหรียญกษาปณ์ที่ระลึกพระราชพิธีเปิดพระบรมราชานุสาวรีย์พระบาทสมเด็จพระปกเกล้าเจ้าอยู่หัว ณ หน้าอาคารรัฐสภาอู่ทองใน
พ.ศ. 2524
เหรียญกษาปณ์ที่ระลึกวันพระบรมราชสมภพพระบาทสมเด็จพระมงกุฎเกล้าเจ้าอยู่หัว ครบ 100 ปี
พ.ศ. 2525
เหรียญกษาปณ์ที่ระลึกสมโภชกรุงรัตนโกสินทร์ 200 ปี
เหรียญกษาปณ์ที่ระลึกเนื่องในวันอาหารโลก
เหรียญกษาปณ์ที่ระลึกเนื่องในโอกาสครบ 75 ปี ของการลูกเสือโลก
พ.ศ. 2527
เหรียญกษาปณ์ที่ระลึกเนื่องในวโรกาสที่สมเด็จพระศรีนครินทราบรมราชชนนี เจริญพระชนมายุ 84 พรรษา
พ.ศ. 2529
เหรียญกษาปณ์ที่ระลึกเนื่องในมหามงคลสมัยพระราชพิธีรัชมังคลาภิเษก พระบาทสมเด็จพระปรมินทรมหาภูมิพลอดุลยเดช
เหรียญกษาปณ์ที่ระลึกเนื่องในพระราชพิธีมหามงคลเฉลิมพระชนมพรรษา 5 รอบ พระบาทสมเด็จพระปรมินทรมหาภูมิพลอดุลยเดช
พ.ศ. 2530
เหรียญกษาปณ์ที่ระลึก 200 ปี เฉลิมพระเกียรติพระบาทสมเด็จพระนั่งเกล้าเจ้าอยู่หัว
พ.ศ. 2535
เหรียญกษาปณ์ที่ระลึกเนื่องในมหามงคลเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ
พ.ศ. 2538
เหรียญกษาปณ์ที่ระลึกเนื่องในโอกาสการแข่งขันกีฬาซีเกมส์ ครั้งที่ 18
พ.ศ. 2539
เหรียญกษาปณ์ที่ระลึกเนื่องในมหามงคลสมัยพระราชพิธีกาญจนาภิเษก (ฉลองสิริราชสมบัติครบ 50 ปี) ของพระบาทสมเด็จพระปรมินทรมหาภูมิพลอดุลยเดช
ดูเพิ่ม

บาท
ธนบัตร 5 บาท
Estola brunneovariegata

ชนิดของด้วง
| Estola brunneovariegata |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ 
ไฟลัม:: สัตว์ขาปล้อง 
ชั้น:: แมลง 
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola brunneovariegata
ชื่อทวินาม
Estola brunneovariegata Breuning, 1940

Estola brunneovariegata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเวเนซุเอลา
Estola brunnescens

ชนิดของด้วง
| Estola brunnescens |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ 
ไฟลัม:: สัตว์ขาปล้อง 
ชั้น:: แมลง 
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola brunnescens
ชื่อทวินาม
Estola brunnescens Breuning, 1940

Estola brunnescens เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากโคลอมเบียและเวเนซุเอลา
เนื่อง แฝงสีคำ

| เนื่อง แฝงสีคำ จ> ภ. |
| --- | --- |

เกิด: เนื่อง ชูบดินทร์ 8 กันยายน พ.ศ. 2457 ตำบลท่าราบ จังหวัดเพชรบุรี
เสียชีวิต: 15 เมษายน พ.ศ. 2558 (100 ปี) โรงพยาบาลศูนย์ราชบุรี จังหวัดราชบุรี
สัญชาติ: ไทย
อาชีพ: ช่างทอง
คู่สมรส: พร แฝงสีคำ
บุตร: 6 คน
บิดามารดา: ลิบ ชูบดินทร์ (บิดา) พลับ ชูบดินทร์ (มารดา)
รางวัล: พ.ศ. 2555 – ศิลปินแห่งชาติ สาขาทัศนศิลป์ (ประณีตศิลป์)
เนื่อง แฝงสีคำ (สกุลเดิม ชูบดินทร์; 8 กันยายน พ.ศ. 2457 — 15 เมษายน พ.ศ. 2558) เป็นช่างทองจากจังหวัดเพชรบุรี ได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555
ประวัติ

เนื่อง เกิดเมื่อวันที่ 8 กันยายน พ.ศ. 2457 เป็นบุตรีของน้อง และหลง ชูบดินทร์ เดิมพำนักอยู่บ้านเลขที่ 368 ถนนพานิชเจริญ ตำบลท่าราบ อำเภอเมืองเพชรบุรี จังหวัดเพชรบุรี เนื่องสมรสกับพร แฝงสีคำ มีบุตร 6 คน
ขณะอายุได้ 17 ปี เนื่องเริ่มฝึกทำทองรูปพรรณกับนายลิบและนางพลับ ชูบดินทร์ ผู้เป็นลุงและป้า โดยทำทองรูปพรรณเครื่องประดับตามวิธีแบบโบราณซึ่งทำด้วยมือ เน้นความสวยงามคู่กับประโยชน์ใช้สอยมานานกว่า 70 ปี มีผลงานลวดลายทองอันโดดเด่นขึ้นชื่อหลายลาย เช่น สร้อยสี่เสา-หกเสา สร้อยเกลียวสมอตัน-สมอโพรง สร้อยดอกพิกุล กระดุมทอง ปะวะหล่ำ ลูกสนยกดอก ต่างหูพวงเต่าร้าง จี้แบบต่าง ๆ เป็นต้น
ด้วยเหตุนี้จึงได้รับการยอมรับจากสาธารณชนจนได้รับเกียรติให้เป็นผู้มีผลงานดีเด่นทางวัฒนธรรม สาขาช่างฝีมือ (ช่างทอง) พ.ศ. 2531 จากสำนักงานคณะกรรมการวัฒนธรรมแห่งชาติ และได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555
เนื่อง แฝงสีคำ เสียชีวิตเมื่อวันที่ 15 เมษายน พ.ศ. 2558 ก่อนหน้านี้เธอป่วยด้วยโรคไตเสื่อมมานาน และเสียชีวิตเนื่องจากมีไข้สูง หายใจเหนื่อยหอบ และมีเสมหะ สิริอายุ 100 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพเมื่อวันที่ 10 สิงหาคม พ.ศ. 2558 ณ วัดป้อม ตำบลท่าราบ อำเภอเมืองเพชรบุรี จังหวัดเพชรบุรี
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

คำประกาศเกียรติคุณนางเนื่อง แฝงสีคำ ศิลปินแห่งชาติ สาขาทัศนศิลป์ (ประยุกต์ศิลป์)  เก็บถาวร 2016-03-05 ที่ เวย์แบ็กแมชชีน
รายชื่อคณะเศรษฐศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาเศรษฐศาสตร์ อันเป็นวิชาทางสังคมศาสตร์ที่ศึกษาเกี่ยวกับ การตัดสินใจเพื่อจัดสรรทรัพยากรอย่างมีประสิทธิภาพสูงสุด และการตอบสนองแรงจูงใจของมนุษย์ เป็นศาสตร์ที่เกี่ยวข้องกับการตัดสินใจในชีวิตประจำวัน เช่น การใช้เวลา การผลิต การลงทุน การบริโภคสินค้าและบริการ
ในอดีตในสมัยระบอบสมบูรณาญาสิทธิราชย์วิชานี้ไม่มีการจัดการเรียนการสอนเนื่องจากไม่สอดคล้องกับลักษณะสังคมและการเมืองการปกครองขณะนั้น มาจนกระทั่งภายหลังการปฏิวัติสยาม พ.ศ. 2475 รัฐบาลคณะราษฎรได้ก่อตั้ง มหาวิทยาลัยวิชาธรรมศาสตร์และการเมือง ขึ้นเพื่อรองรับสังคมการเมืองในระบอบใหม่คือระบอบประชาธิปไตย จึงได้มีการริเริ่มจัดการเรียนการสอนวิชาเศรษฐศาสตร์ขึ้นเป็นครั้งแรกในมหาวิทยาลัยนั้นเมื่อปี พ.ศ. 2477 โดยเป็นวิชาหนึ่งในหลักสูตร ธรรมศาสตรบัณฑิต
รายชื่อคณะหรือสาขาวิชาเศรษฐศาสตร์ในประเทศไทย

| คณะ | มหาวิทยาลัย |
| --- | --- |
คณะเศรษฐศาสตร์: มหาวิทยาลัยธรรมศาสตร์
คณะเศรษฐศาสตร์: จุฬาลงกรณ์มหาวิทยาลัย
คณะพัฒนาการเศรษฐกิจ: สถาบันบัณฑิตพัฒนบริหารศาสตร์ (นิด้า)
คณะเศรษฐศาสตร์: มหาวิทยาลัยเกษตรศาสตร์
คณะเศรษฐศาสตร์ ศรีราชา: มหาวิทยาลัยเกษตรศาสตร์
คณะเศรษฐศาสตร์: มหาวิทยาลัยเชียงใหม่
สาขาเศรษฐศาสตร์ธุรกิจและการจัดการ คณะบริหารธุรกิจ: สถาบันเทคโนโลยีพระจอมเกล้าเจ้าคุณทหารลาดกระบัง
คณะเศรษฐศาสตร์: มหาวิทยาลัยขอนแก่น
คณะเศรษฐศาสตร์: มหาวิทยาลัยสงขลานครินทร์
คณะเศรษฐศาสตร์: มหาวิทยาลัยศรีนครินทรวิโรฒ
ภาควิชาเศรษฐศาสตร์คณะมนุษยศาสตร์และสังคมศาสตร์: มหาวิทยาลัยบูรพา
คณะเศรษฐศาสตร์: มหาวิทยาลัยรามคำแหง
คณะบริหารธุรกิจ เศรษฐศาสตร์และการสื่อสาร: มหาวิทยาลัยนเรศวร
สาขาวิชาเศรษฐศาสตร์: มหาวิทยาลัยสุโขทัยธรรมาธิราช
วิทยาลัยนานาชาติ: มหาวิทยาลัยมหิดล
คณะเศรษฐศาสตร์: มหาวิทยาลัยหอการค้าไทย
คณะบริหารธุรกิจ: มหาวิทยาลัยอัสสัมชัญ
คณะเศรษฐศาสตร์: มหาวิทยาลัยแม่โจ้
สำนักวิชาการจัดการ: มหาวิทยาลัยแม่ฟ้าหลวง
คณะเศรษฐศาสตร์: มหาวิทยาลัยรังสิต
คณะเศรษฐศาสตร์และบริหารธุรกิจ: มหาวิทยาลัยทักษิณ
คณะวิทยาการจัดการและสารสนเทศศาสตร์: มหาวิทยาลัยพะเยา
คณะการบัญชีและการจัดการ: มหาวิทยาลัยมหาสารคาม
คณะเศรษฐศาสตร์: มหาวิทยาลัยพายัพ
คณะวิทยาการจัดการ: มหาวิทยาลัยราชภัฏบ้านสมเด็จเจ้าพระยา
คณะเศรษฐศาสตร์: มหาวิทยาลัยกรุงเทพ
คณะเศรษฐศาสตร์: มหาวิทยาลัยธุรกิจบัณฑิตย์
สาขาวิชาเศรษฐศาสตร์ประยุกต์และนวัตกรรม: มหาวิทยาลัยเทคโนโลยีพระจอมเกล้าพระนครเหนือ
คณะวิทยาการจัดการ: มหาวิทยาลัยราชภัฏอุตรดิตถ์
คณะวิทยาการจัดการ: มหาวิทยาลัยราชภัฏจันทรเกษม
สาขาวิชาเศรษฐศาสตร์ธุรกิจ: มหาวิทยาลัยราชภัฏพิบูลสงคราม
สำนักวิชาการบัญชีและการเงิน: มหาวิทยาลัยวลัยลักษณ์
คณะสังคมศาสตร์และมนุษยศาสตร์: มหาวิทยาลัยภาคตะวันออกเฉียงเหนือ
คณะเศรษฐศาสตร์: มหาวิทยาลัยภาคกลาง
คณะเทคโนโลยีสังคม: มหาวิทยาลัยเทคโนโลยีราชมงคลตะวันออก
คณะบริหารธุรกิจ: มหาวิทยาลัยวงษ์ชวลิตกุล
คณะเศรษฐศาสตร์: มหาวิทยาลัยเกริก
หมายเหตุ จัดเรียงตามชื่อมหาวิทยาลัย และตามชื่อคณะ
ดูเพิ่ม

คณะวิชา
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
| ด ค ก คณะในมหาวิทยาลัยไทย |
| --- | --- |
วิทยาศาสตร์   และเทคโนโลยี: เกษตรศาสตร์ • ครุศาสตร์อุตสาหกรรม • เทคโนโลยี • เทคโนโลยีสารสนเทศ • ประมง • วิทยาศาสตร์ • วิศวกรรมศาสตร์ • สิ่งแวดล้อม
วิทยาศาสตร์สุขภาพ: กายภาพบำบัด • การแพทย์แผนไทย • ทันตแพทยศาสตร์ • เทคนิคการแพทย์ • แพทยศาสตร์ • พยาบาลศาสตร์ • เภสัชศาสตร์ • สหเวชศาสตร์ • สัตวแพทยศาสตร์ • สาธารณสุขศาสตร์
สังคมศาสตร์   และมนุษยศาสตร์: การท่องเที่ยวและการบริการ • นิติศาสตร์ • นิเทศศาสตร์ • บริหารธุรกิจและการบัญชี • มนุษยศาสตร์ • รัฐศาสตร์ • ศิลปกรรมศาสตร์ • ศึกษาศาสตร์ • เศรษฐศาสตร์ • สถาปัตยกรรมศาสตร์ • สังคมศาสตร์
รายชื่อ • หมวดหมู่ • โครงการ • สถานีย่อย
กองทัพเรือกัมพูชา

| ราชนาวีกัมพูชา  (กองทัพเรือพระราชอาณาจักรกัมพูชา)  កងទ័ពជើងទឹកកម្ពុជា |
| --- | --- |
ตราราชการกองทัพเรือ
ประจำการ: 9 พฤศจิกายน พ.ศ. 2499
ประเทศ:  กัมพูชา
ขึ้นต่อ:  องค์พระมหากษัตริย์กัมพูชา
รูปแบบ: กองทัพเรือ
กำลังรบ: 2800 นาย, รวมทหารนาวิกโยธิน 
ขึ้นกับ: กองทัพกัมพูชา
กองบัญชาการ:  ราชธานีพนมเปญ, พระราชอาณาจักรกัมพูชา
คำขวัญ: ปกป้องพระราชาอาณาจักรกัมพูเจีย
วันสถาปนา: 9 พฤศจิกายน
ผู้บังคับบัญชา
พลเรือเอก: เตีย วิญ
กองทัพเรือพระราชอาณาจักรกัมพูชา (อังกฤษ: Royal Cambodian Navy) หรือ ราชนาวีกัมพูชา ภาษาเขมรว่า กองทัพเชิงทึกกัมพูชา (เขมร: កងទ័ពជើងទឹកកម្ពុជា กงทัพเชิงทึกกมฺพุชา) เป็นส่วนหนึ่งของกองทัพพระราชอาณาจักรกัมพูชา มีทหารในสังกัดประมาณ 12,400 คน รวมทั้งนาวิกโยธิน บังคับบัญชาโดยเตีย วิญ และอยู่ภายใต้การสั่งการของกระทรวงกลาโหม
ยุทโธปกรณ์

กองทัพเรือกัมพูชามีเรือตรวจการณ์ 15 ลำ และเรือตรวจการณ์โจมตีเร็วอีก 5 ลำ นอกจากนี้ยังมีเรือแคนูแบบมีเครื่องยนต์และแบบใช้มืออีกประมาณ 200 ลำ
ความสามารถในการปฏิบัติการทางเรือของกัมพูชาได้รับการสนับสนุนในเดือนสิงหาคม พ.ศ. 2548 เมื่อจีนส่งมอบเรือตรวจการณ์ 5 ลำ ในปี 2550 มีการส่งมอบเรืออีก 10 ลำมูลค่า 100,000,000 ดอลลาร์สหรัฐ เรือลำนี้ได้บริจาคให้กับกัมพูชาโดยจีนเพื่อช่วยเหลือในการต่อต้านโจรสลัด อาชญากรรมข้ามชาติ การลักลอบขนของเถื่อน และเพื่อปกป้องแหล่งน้ำมันในอนาคต
ใน พ.ศ. 2550 กัมพูชารายงานว่ามีทหารเรือ 1,000 - 3,000 คน และมีนาวิกโยธิน 2,000 คน ทหารเรือกัมพูชาส่วนใหญผ่านการฝึกจากสถาบันวิชาการทหารเรือเวียดนาม
กองทัพเรือกัมพูชายังมีแผนมากมายในการเสริมกำลังกองเรือของตนโดยได้รับความช่วยเหลือจากจีน เยอรมนี เวียดนาม อินโดนีเซีย เกาหลีใต้ และญี่ปุ่น
ฐานทัพเรือ

ฐานทัพเรือของกัมพูชาประกอบไปด้วย
กองบัญชาการกองทัพเรือ ตั้งอยู่ที่ จโรย จองวา
ฐานทัพเรือเรียม
กองเรือ > เรือที่ประจำการอยู่ที่กองบัญชาการกองทัพเรือ

| ชั้น> เรือตรวจการณ์ขนาดเล็ก | ชื่อเรือ> เรือตรวจการณ์ขนาดเล็ก | หมายเลขตัวเรือ> เรือตรวจการณ์ขนาดเล็ก | หมายเหตุ> เรือตรวจการณ์ขนาดเล็ก |
| --- | --- | --- | --- |
| ASPB | ไม่ทราบ | 2903 2904 2905 | ตกทอดมาจากกองทัพปฎิวัติประชาชนกัมพูชา |
| Koh Kong-class | Koh Kong Koh Sdach Koh Ampil | 2101 2102 2103 | กองทัพเรือกัมพูชาซื้อเรือชั้นอัลบาทรอซในปี พ.ศ. 2558 |
เรือระบายพลขนาดเล็ก
| LCM-6 | ไม่ทราบ | 2402 2406 | ตกทอดมาจากกองทัพปฎิวัติประชาชนกัมพูชา |
กองเรือ > เรือประจำการที่ฐานทัพเรือเรียม

| ชั้น> เรือตรวจการณ์ขนาดเล็ก | ชื่อเรือ> เรือตรวจการณ์ขนาดเล็ก | หมายเลขตัวเรือ> เรือตรวจการณ์ขนาดเล็ก | หมายเหตุ> เรือตรวจการณ์ขนาดเล็ก |
| --- | --- | --- | --- |
| ชั้นเกาะยอ (Koh Yor-class) | Koh Yor Koh Tunsay | 1101 1102 | โครงการชั้น 1400ME ตกทอดมาจากกองทัพปฎิวัติประชาชนกัมพูชา |
| ชั้นเกาะโพธิ (Koh Pothi-class) | Koh Pothi Koh Seh | 1103 1104 | Swift-class Mk. III ตกทอดมาจากกองทัพปฎิวัติประชาชนกัมพูชา |
| เกาะชลำ (Koh Chhlam-class) | Koh Chhlam Koh Rong | 1105 1106 | กองทัพเรือกัมพูชาซื้อเรือชั้น FPB 21 ในปี พ.ศ. 2540 |
| ชั้นเกาะฤษี (Koh Ruesay-class) | Koh Ruesay Koh Py Koh Krabey | 1107 1108 1109 | ความช่วยเหลือจากจีน |

เรือตรวจการณ์ขนาดใหญ่
| ชั้นเกาะปูลูไว (Koh Polowai-class) | Koh Polowai Koh Tang Koh Pring Koh Via | 1131 1132 1133 1134 | ชั้นโครงการ 02059-class ตกทอดมาจากกองทัพปฎิวัติประชาชนกัมพูชา |
| ชั้นเกาะสวาย (Koh Svay-class) | Koh Svay Koh Kras Koh Krasar Koh Tbal | 1141 1142 1143 1144 | ความช่วยเหลือจากจีน |
เรือระบายพลขนาดใหญ่
| Yuch'in-class | ไม่ทราบ | 1401 | Type 069-class ความช่วยเหลือจากจีน |
| LCM-8 | ไม่ทราบ |  ???? | ตกทอดมาจากกองทัพปฎิวัติประชาชนกัมพูชา |
กองเรือ > อยู่ระหว่างการต่อเรือ

| เรือคอร์เวต |
| --- | --- | --- |
| เรือคอร์เวตแบบ 056 | 2 | บริจาคโดยจีน |
| เรือคอร์เวตแบบ 056 |  | บริจาคโดยจีน |
พานิช สัมภวคุปต์

| พานิช สัมภวคุปต์ม> ว.ม., ป.ช. |
| --- | --- |


สมาชิกสภาผู้แทนราษฎรจังหวัดเพชรบุรี
ดำรงตำแหน่ง 26 กุมภาพันธ์ พ.ศ. 2500 – 16 กันยายน พ.ศ. 2500
ดำรงตำแหน่ง 15 ธันวาคม พ.ศ. 2500 – 20 ตุลาคม พ.ศ. 2501
ดำรงตำแหน่ง 10 กุมภาพันธ์ พ.ศ. 2512 – 17 พฤศจิกายน พ.ศ. 2514
ดำรงตำแหน่ง 4 เมษายน พ.ศ. 2519 – 6 ตุลาคม พ.ศ. 2519
ดำรงตำแหน่ง 22 เมษายน พ.ศ. 2522 – 19 มีนาคม พ.ศ. 2526
 
ข้อมูลส่วนบุคคล
เกิด: 1 เมษายน พ.ศ. 2458 อำเภอบ้านแหลม จังหวัดเพชรบุรี
เสียชีวิต: 10 ธันวาคม พ.ศ. 2535 (77 ปี)

พานิช สัมภวคุปต์ (1 เมษายน พ.ศ. 2458 – 10 ธันวาคม พ.ศ. 2535) อดีตสมาชิกสภาผู้แทนราษฎรจังหวัดเพชรบุรี 5 สมัย
ประวัติ

พานิช สัมภวคุปต์ เกิดเมื่อวันที่ 1 เมษายน พ.ศ. 2458 เป็นบุตรชายของหลวงมหาภรณ์พิทักษ์ (สำเภา สัมภวคุปต์) และ จำเนียร สัมภวคุปต์ สำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสครั้งแรกกับสงวน ลักษณา มีบุตร-ธิดา 3 คน และได้สมรสครั้งที่สองกับพวงแข วีระทัต มีบุตร-ธิดา 3 คน รวมมีบุตร-ธิดาทั้งสิ้น 6 คน
งานการเมือง

พานิช ประกอบวิชาชีพทางกฎหมายหลังสำเร็จการศึกษา และ ได้ร่วมทำธุรกิจกับเพื่อนร่วมคณะ จนประสบความสำเร็จในฐานะนักธุรกิจ ก่อนที่ต่อมาจะเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรก ในเดือนกุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกเรื่อยมาจนถึง พ.ศ. 2522 รวม 5 สมัย
พานิช สัมภวคุปต์ เคยเป็นกรรมการบริหารพรรคอิสระ เมื่อปี พ.ศ. 2512 และพรรคสังคมชาตินิยม เมื่อปี พ.ศ. 2518
พานิช วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
งานการเมือง > สมาชิกสภาผู้แทนราษฎร

พานิช สัมภวคุปต์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดเพชรบุรี สังกัดพรรคเสรีมนังคศิลา
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดเพชรบุรี ไม่สังกัดพรรคการเมือง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเพชรบุรี สังกัดพรรคอิสระ (พ.ศ. 2512)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเพชรบุรี สังกัดพรรคธรรมสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเพชรบุรี ไม่สังกัดพรรคการเมือง
ถึงแก่อนิจกรรม

พานิช สัมภวคุปต์ ถึงแก่อนิจกรรมด้วยอาการหัวใจวายกระทันหัน เมื่อวันที่ 10 ธันวาคม พ.ศ. 2535 สิริอายุรวม 77 ปี มีพิธีพระราชทานเพลิงศพเมื่อวันที่ 30 สิงหาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์

| ภาพรวมหน่วยงาน |
| --- | --- |
ก่อตั้ง: พ.ศ. 2519
สำนักงานใหญ่: ในพระบรมมหาราชวัง ถนนหน้าพระลาน เขตพระนคร กรุงเทพฯ
เว็บไซต์: emuseum.treasury.go.th
เชิงอรรถ
หน่วยงานที่เกี่ยวข้อง กรมธนารักษ์  สำนักทรัพย์สินมีค่าของแผ่นดิน 
ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ เป็นพิพิธภัณฑ์จัดแสดงเครื่องราชอิสริยยศ เครื่องราชอิสริยาภรณ์และเงินตราไทย ปัจจุบันอยู่ในการกำกับดูแลของสำนักทรัพย์สินมีค่าของแผ่นดิน กรมธนารักษ์ กระทรวงการคลัง ซึ่งมีหน้าที่รับผิดชอบในการดูแลรักษา (อนุรักษ์ จัดเก็บ จัดทำทะเบียน) ทรัพย์สินมีค่าของแผ่นดิน อันได้แก่ เครื่องราชอิสริยยศ เครื่องราชอิสริยาภรณ์ และเงินตราไทย ฯลฯ ให้ปลอดภัยอยู่ในสภาพที่ดีตามหลักการอนุรักษ์ และนำออกจัดแสดงเพื่อเผยแพร่ให้คนไทยได้รับรู้ และเกิดความภาคภูมิใจในมรดกของชาติ รวมทั้งให้ชาวต่างชาติได้รู้จักศิลปวัฒนธรรมที่เป็นเอกลักษณ์ของชาติไทย
ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ จัดตั้งอยู่ภายในพระบรมมหาราชวัง บริเวณทางเข้าวัดพระศรีรัตนศาสดาราม  และเปิดให้ประชาชนได้เข้าชมทุกวัน ตั้งแต่เวลา  08:30 - 16:00 น.
การจัดแสดง

ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ จัดแสดงทรัพย์สินมีค่าของแผ่นดิน ได้แก่ เครื่องราชอิสริยยศ เครื่องราชอิสริยาภรณ์ เหรียญกษาปณ์ และเงินตราโบราณ โดยแบ่งส่วนการจัดแสดงเป็น 2 ชั้น มีห้องจัดแสดงทรัพย์สิน 8 ห้อง ดังนี้
การจัดแสดง > ห้องประวัติศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์

แสดงลำดับเรื่องราวความเป็นมาของการจัดตั้งศาลาเครื่องราชอิสริยยศฯ พร้อมทั้งจัดแสดงโต๊ะที่ทรงลงพระปรมาภิไธยและสมุดทรงลงพระปรมาภิไธย เมื่อครั้งที่พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเปิดศาลาเหรียญกษาปณ์ไทยและศาลาเครื่องราชอิสริยยศและเครื่องราชอิสริยาภรณ์เมื่อปี พ.ศ. 2519 และปี พ.ศ. 2521
การจัดแสดง > ห้องเครื่องราชอิสริยยศและต้นเค้าเครื่องราชอิสริยาภรณ์

จัดแสดงทรัพย์สินประเภทเครื่องราชอิสริยยศหมวดต่างๆ  อันได้แก่ เครื่องศิราภรณ์ เครื่องสิริมงคล เครื่องภูษณาภรณ์ เครื่องอุปโภค  เครื่องศัสตราวุธ ซึ่งเป็นเครื่องหมายแสดงถึงเกียรติยศ เครื่องประกอบเกียรติยศและบำเหน็จความชอบที่พระมหากษัตริย์ทรงสร้างขึ้นมาแต่โบราณกาล เพื่อพระราชทานแก่พระบรมวงศานุวงศ์ และข้าราชการที่มีความดีความชอบต่อแผ่นดิน ตามชั้นยศและฐานันดรศักดิ์ของผู้ได้รับพระราชทานที่แสดงให้เห็นถึงความวิจิตรงดงามของลวดลายเครื่องยศในแต่ละยุคสมัย และความคิดสร้างสรรค์ของฝีมือช่างโบราณ   อาทิ   พระประคำ 108 เม็ด พระดิ่งทองคำสายสร้อยทอง พระตะกรุดทองคำสายสร้อยทอง แหวนนพรัตน์ พระสังวาลทองคำประดับเพชร พระแสงดาบนาคสามเศียรทองคำลงยาประดับเพชร และพานพระศรีทองคำพร้อมเครื่อง เป็นต้น
นอกจากนี้ยังจัดแสดงต้นเค้าเครื่องราชอิสริยาภรณ์ ที่พระบาทสมเด็จพระจอมเกล้าเจ้าอยู่หัว ทรงริเริ่มให้สร้างเพื่อเป็นบำเหน็จความชอบในราชการแผ่นดิน แทนการพระราชทานเครื่องยศ อาทิ ไอราพตเครื่องต้นและองค์รองของพระบาทสมเด็จพระจอมเกล้าเจ้าอยู่หัว และพระบาทสมเด็จพระปิ่นเกล้าเจ้าอยู่หัว ดวงตราประจำตำแหน่งต่างๆ อันเป็นเครื่องหมายที่แสดงถึงเกียรติยศและบำเหน็จความชอบของผู้ได้รับพระราชทาน
เสื้อครุยปฐมจุลจอมเกล้า
ดารานพรัตน
ดาราไอราพต(เครื่องต้น)
ดาราไอราพต(องค์รอง)
การจัดแสดง > ห้องเครื่องราชอิสริยยศและพระราชพิธี

จัดแสดงทรัพย์สินที่ประกอบในพระราชพิธี ได้แก่ พระราชพิธีบรมราชาภิเษก และพระราชพิธีโสกันต์ โดยแสดงประวัติความเป็นมาของพระราชพิธี ที่มีมาตั้งแต่อดีตจนปัจจุบัน ทำให้เห็นถึงความสัมพันธ์ของสถาบันพระมหากษัตริย์ และเครื่องราชอิสริยยศที่มีมาช้านาน ทรัพย์สินที่ใช้ประกอบในพระราชพิธีบรมราชาภิเษก อาทิ ชฎาพระกลีบ สร้างในสมัยรัชกาลที่ 1 ทำด้วยทองคำลงยาประดับเพชร มีส่วนประกอบ คือ มีใบสนและกรรเจียก ส่วนยอดค่อนข้างแบนจำหลักเป็นกลีบ ปลายสะบัดไปข้างหลัง เป็นยอดเดี่ยวปลายมนช้อยขึ้น พระบาทสมเด็จพระจุลจอมเกล้าเจ้าอยู่หัวทรงในพระราชพิธีบรมราชาภิเษกครั้งแรก เมื่อปี พ.ศ. 2411 นอกจากนั้นยังมีทรัพย์สินอื่น ซึ่งล้วนแต่มีความหมายที่เป็นมงคลสำหรับใช้ในพระราชพิธี ได้แก่ จั่นหมากทองคำ จั่นมะพร้าวทองคำ แผ่นทองคำจำหลักเขียนรูปราชสีห์ ดอกพิกุล และดอกจำปาทองคำ และดอกจำปาเงิน
พระเกี้ยวทองคำประดับเพชรซีกสำหรับสวมมวยพระเกศา
ศีรษะเข็มขัดทองคำประดับเพชรและสายเข็มขัดทองคำ
พระราชพิธีโสกันต์หรือการโกนจุก เป็นพระราชพิธีที่แสดงให้เห็นว่าพระโอรสและพระธิดา ได้ก้าวสู่ความเป็นผู้ใหญ่ตามโบราณราชประเพณี โดยพระโอรสจะโสกันต์เมื่อพระชนมายุ  11 – 13 พรรษา  และพระธิดาโสกันต์ตั้งแต่พระชนมายุ 11 พรรษา  ทรัพย์สินที่จัดแสดงในห้อง อาทิ ทับทรวงทองคำประดับอัญมณีสำหรับประดับพระอุระ พระเกี้ยวทองคำประดับเพชรสำหรับสวมมวยพระเกศา เป็นต้น ในสมัยกรุงรัตนโกสินทร์พระราชพิธีโสกันต์มีมาตั้งแต่สมัยพระบาทสมเด็จพระพุทธยอดฟ้าจุฬาโลกมหาราช จนถึงรัชสมัยพระบาทสมเด็จพระปกเกล้าเจ้าอยู่หัว